“Тариалангийн индексжүүлсэн даатгалын тухай”
хуулийн төслийн хэлэлцүүлгийн товч тэмдэглэл
2026.03.10
УИХ-ын гишүүн С.Эрдэнэболдын санаачлан боловсруулсан Тариалангийн индексжүүлсэн даатгалын тухай хуулийн төслийн хэлэлцүүлгийг Улсын Их Хурлын Тамгын газар болон Монголын Хөдөө аж ахуйн шинжлэх ухааны академи, НҮБ-ын Хүнс, хөдөө аж ахуйн байгууллагын СКАЛА төсөлтэй  хамтран 2026 оны 3 дугаар сарын 10-ны өдөр НҮБ-ын байрны 309 тоот хурлын танхим зохион байгуулав.  
Хэлэлцүүлэгт 11 байгууллагыг төлөөлсөн нийт 65 хүн оролцов. Үүнээс 50 хүн биечлэн, 15 хүн онлайнаар оролцлоо. 
Энэхүү хуулийн хэлэлцүүлэгт УИХ-ын даргын ажлын алба, Эдийн засгийн байнгын хороо, Байгаль орчин, хүнс, хөдөө аж ахуйн байнгын хорооны ажлын алба, ХХААХҮЯ, Сангийн яам, Санхүүгийн зохицуулах хороо, Онцгой байдлын ерөнхий газар, Үндэсний статистикийн хороо зэрэг төрийн байгууллагудын;  Олон улсын байгуулага, төсөл хөтөлбөрүүдийн; Хөдөө аж ахуйн шинжлэх ухааны академи, Хөдөө аж ахуйн их сургууль, Ус, цаг уур, орчны судалгаа мэдээллийн хүрээлэн зэрэг дээд боловсрол, шинжлэх ухааны байгууллагуудын; газар тариалангийн мэргэжлийн холбоод, тариалангийн үйлдвэрлэл эрхэлдэг компаниудын; Үндэсний давхар даатгалын компани болон даатгалын комданиудын төлөөлөл оролцсон байна.   
Хэлэлцүүлгийн үйл ажиллагааг УИХ-ын даргын Хөгжлийн хөтөлбөр, шинжлэх ухааны асуудал хариуцсан зөвлөх Б.Ганбат хөтөлж явуулсан бөгөөд нээлтэн дээр  хуулийн төсөл санаачлагч УИХ-ын гишүүн С.Эрдэнэболд, НҮБ ХХААБ-ийн Суурин төлөөлөгч доктор Dr. Qingyun Diao нар үг хэлэв.
Хөдөө аж ахуйн шинжлэх ухааны академийн ерөнхийлөгч, эдийн засгийн шинжлэх ухааны доктор, академич  А.Бакей “Тариалангийн индексжүүлсэн даатгалын тухай” хуулийн танилцуулга сэдвээр, НҮБын ХХААБ-ын SCALA төслийн зохицуулагч С.Сэргэлэн “SCALA төслийн хүрээнд хөдөө аж ахуйн MRV болон M&E тогтолцоог дэмжих нь” сэдвээр тус тус илтгэл тавив.
Дараа нь хуулийн төсөлтэй холбогдуулан оролцогчид асуулт тавьж, хууль санаачлагийн хариултыг сонслоо.
Эцэст нь хуулийн төсөлтэй холбогдуулан 12 оролцогч өөрсдийн саналаа илэрхийллээ. 
Оролцогчдын саналыг дараах хүснэгтээр нэгтгэн харуулав. 


Хүснэгт 1. Хэлэлцүүлгийн үеэр оролцогчдын зүгээс гарсан санал, 
түүнийг хуулийн төсөлд тусгасан байдал
	№
	Оролцогч
	Гаргасан саналын товч утга
	Тайлбар / Хуулийн төсөлд тусгасан байдал

	1
	Д.Далхжав
(ХААИС)
	1.Ямар нөхцөлд даатгалын тохиолдол үүснэ гэж үзэхийг анхаарах
2.Босго үзүүлэлтийг жил бүр шинэчилж байх 
3.Усалгаатай тариаланг даатгах эсэх
	1. Энэ асуудал хуулийн 4.1.6 дахь заалт, 10.2 дахь хэсгэгт тусгасан.
 2.Босго үзүүлэлтийг жил бүр шинэчлэхээр хуулийн төслийн хуулийн төслийн 9.3-д тусгасан.
3.Энэ асуудлыг хуулийн төслийн 7.1-д зааснаар зохицуулна.

	2
	Т.Төрмандах
(“Хөдөөг хөгжүүлэхийн төлөөх фермерүүдийн холбоо”)
	1.Их талбай бүхий таримлын хувьд гангийн индексийг босго үзүүлэлтээр сонгох
2.Мөндөр, үер гэх мэт богино хугацаанд бага хэмжээний талбайд болж өнгөрдөг эрсдэлийн хувьд индексжүүл-сэн даатгал тохиромжгүй
3.Бүсээр, таримлын төрлөөр индексийг хэрхэн тогтоох талаар мэргэжлийн холбоодтой зөвлөлдөх
4.Даатгалын хураамжийн зохих хувийг төр харицах нь зөв
5.Тухайн тариаланч олон жил даатгасан мөртлөө нөхөн төлбөр аваагүй бол яах уу?
6. Тариаланч талбайдаа мэдрэгч төхөөрөмжийг өөрөө хариуцаж байршуулж болно  
	1.Энэ асуудлыг хуулийн төслийн 6.1.1-д заасан индексээр тооцно.
2.Энэ харилцааг хуулийн төслийн 6.7-д нэмж тусгасан бөгөөд Даатгалын тухай хуулиар даатгаж болно.
3.Энэ асуудал хуулийн төслийн 6.2-6.6 дахь хэсгт, мөн 12.1 дэх хэсэгт заасны дагуу зохицуулах бөгөөд хуулийн төслийн хэлэлцүүлгийн дараагийн шатанд мэргэжлийн холбоодын саналыг авч тусгана.
4.Энэ асуудлыг хуулийн төслийн 23.1-23.3 дахь хэсэгт тодорхой тусгасан. 
5.Энэ асуудлыг хуулийн төслийн 12.1.7 дахь заалтад нэмж тусгасан.
6.Энэ асуудлыг хуулийн төслийн 8.2.2, 12.1.9 дэх заалтад нэмж тусгасан.

	3
	Б.Дорж
(ХААШУА)
	1.Хортон шавжны эрсдэлийг индексжүүлсэн даатгалд хамруулж болох эсэх
	1.Энэ харилцааг хуулийн төслийн 6.7-д нэмж тусгасан бөгөөд Даатгалын тухай хуулиар даатгуулж болно.

	4
	А.Оюунбаяр
(ХХААХҮЯ)
	1.Хортон шавжны хор хөнөөлийн эрсдэлийг хэрхэн даатгах асуудлыг бодох хэрэгтэй. 
	1.Энэ харилцааг хуулийн төслийн 6.7-д нэмж тусгасан бөгөөд Даатгалын тухай хуулиар даатгуулж болно.

	5
	С.Жигжидпүрэв
(НҮБ-ын ХХААБ)
	1.Таримлын төрлөөр индекс ялгаатай байх хэрэгтэй
	1.Энэ асуудлыг хуулийн төслийн 8.5 дахь хэсэгт зааснаар зохицуулна.

	6
	Д.Мөнхбилэг
(“Үндэсний давхар даатгал” ХК)
	1.Индексийг тариалангийн талбайгаар тооцох 
2.Сонгосон индекс дээр загварчлал гаргах
3.Даатгагч, даатгуулагч хамт-раад бүтээгдэхүүний индексийг турших
4.Даатгалын талаарх тариа-ланчдын мэдлэг ниймгэн
5.Индексжүүлэх боломжгүй зарим тарималд уламжлалт даатгалыг хэрэглэх
	1.Энэ асуудлыг хуулийн төслийн 4.1.4, 6.2.2, 7.2-т заалтын дагуу зохицуулна.
2.Энэ асуудлыг хуулийн төслийн 8.4 дахь хэсэгт зааснаар зохицуулна.
3.Энэ асуудлыг хуулийн төслийн 28 дугаар зүйлд зааснаар зохицуулна.
4.Энэ харилцааг хуулийн төслийн 15 дугаар зүйлд заасны дагуу зохицуулна. 
5. Энэ асуудлыг Даатгалын тухай хуулиар даатгуулах  нь нээлттэй.

	7
	Д.Базаррагчаа
(ОБЕГ)
	1.Эрсдэлийг олон улсын үнэлгээний арга зүйгээр бага, дундаас доогуур, дунд, дундаас их, нэн их гэж ангилдаг. Үүнийг индексэд харгалзах
2.Олон жил тариалангаа даатгуулсан даатгуулагчид зохих урамшуулал үзүүлэх
	1.Үүнийг энэ хуулийн төслийн 10.1-10.4 дэх хэсэт зааснаар зохицуулах боломжтой. Ялангуяа, 10.4-д заасан нөхөн төлбөрийн хүснэгтэд тодорхой тусгаж хэрэгжүүлнэ.
2. Энэ асуудлыг хуулийн төслийн 6.7-д нэмж тусгасан

	8
	П.Гомболүүдэв
(УЦУОШМХ)
	1.Гамшигт үзэгдлийг богино ба урт хугацааных гэж ангилна. Хэт хүйтрэлт, цасанд дарагдах,  мөндөр, үер гэх мэт эрсдэл богино хугацаанд бага талбайг хамраад өнгөрдөг. Мэдээлэл нь хомс. Харин агаарын темпе-ратур, хур тунадасны өөрчлөлт урт хугацааны шинжтэй бөгөөд өгөгдөл байгаа тул үүнийг индексжүүлэх боломжтой. 
2.Дасан зохицлын технологи нэвтрүүлсэн бол урамшуулах хэрэгтэй   
	1.Бага хэмжээний талбайг хамардаг богино хугацааны шинжтэй эрсдэлийг  хуулийн төслийн 6.7-д нэмж тусгасан бөгөөд Даатгалын тухай хуулиар даатгуулж болно. Харин өөрчлөлт нь урт хугацаанд тасралтгүй үргэлжлэх шинжтэй эрсдэлийн хувьд энэ хуулийн 6.1-д заасан индекс тооцно. 
2.Энэ асуудлыг Тариалангийн хухай хуулиар зохицуулах боломжтой.

	9
	Ж.Батжаргал (Монголын даатгалын холбоо)
	1.Даатгалд төрийн оролцоо, дэмжлэг зайлшгүй чухал
2.Индесжүүлсэн даатгалд хохирлыг баталгаажуулах нь хэцүү байдаг
3.Уламжлалт даатгалын хохирлыг баталгаажуулах механизм бусад оронд байдаг, иймд энэ хуульд давхар оруулах
	1.Санал нэг байгаа бөгөөд энэ асуудал хуулийн төслийн 6 дугаар бүлэгт тусгагдсан байгаа.
2.Малын даатгалтай харьцуулахад тариалангийн индексийн үзүүлэл-тийг тооцох нь илүү нотолгоотой баримтад тулгурлана.
3.Даатгагч даатгалын бүтээгдэхүүн, хохирлыг баталгаажуулах механиз-маа хөгжүүлэх үүрэгтэй.  

	10
	Р.Содхүү
(Тариаланчдын үндэсний холбоо)
	1.Монголын тариалангийн талбай бүрийн түүхэн өгөгдөл байдаг. Үүнийг нэмэлт мэдээлэл байдлаар ашиглах
	1.Энэ хуулийн 7.3-д заасаны дагуу даатгалын үнэлгээ хийхдээ тухайн талбайн түүхэн дундаж ургацыг харгалзана.

	11
	Ш.Шинэбаяр
(Монголын газар тариалан, гурил үйлдвэрлэгчдийн холбоо)
	1.Хуулийг хэрэгжүүлэхтэй холбоотой журмууд байх хэрэгтэй
2.Босго үзүүлэлтийг 3 жилд шинэчлэх нь хугацааны хувьд урт байна
	1.Энэ асуудлыг хуулийн төслийн 5.1.6 дахь заалт болон 6.5, 8.4, 17.2 дахь хэсэгт заасан журмууд байна.
2Босго үзүүлэлтийг жил бүр шинэчлэхээр хуулийн төслийн хуулийн төслийн 9.3-д тусгасан.

	12
	Ганбат 
(УИХ-ын даргын зөвлөх)
	1. ХХААХҮЯ-ны зүгээс хуулийн төслийн дараачийн хэлэлцүүл-гийн шатанд хууль саначлагчтай  хамтран ажиллах
	1.Хуулийн төсөл санаачлагч ХХААХҮЯ-д зохих санал тавьж, хэлэлцүүлгийн явцад талуудын оролцоог хангаж ажиллаж байна.



Дүгнэлт. 
1. Асуулт асууж, үг хэлсэн оролцогч бүр энэ хууль зайлшгүй шаардлагатай бөгөөд хуулийн төслийг дэмжиж байгаагаа илэрхийлэв.
2. Дээрх хүснэгтэд тэдний зүгээс гагасан зарчмын шинжтэй гол саналыг хуулийн төсөлд тусгасан болно.



























“Газар тариалангийн салбарын хөгжлийн 
тулгамдсан асуудал, шийдэл” сэдэвт хэлэлцүүлэг

2026.03.24
Энэхүү хэлэлцүүлгийг Шинжлэх ухааны академийн харьяа Хөдөө аж ахуйн шинжлэх ухааны академи, Ургамал газар тариалангийн эрдэм шинжилгээний хүрээлэн, Ургамал хамгааллын эрдэм шинжилгээний хүрээлэнтэй хамтран 2026 оны 3 дугаар сарын 24-ний өдөр ХААИС-ийн Эрдмийн  зөвлөлийн хурлын танхимд зохион байгуулав. 

Хэлэлцүүлэгт 8 байгууллагыг төлөөлсөн 80 хүн оролцов. 
Хэлэлцүүлэгт “Газар тариалангийн хөгжлийн талаар төрөөс баримталж буй бодлогын гол чиглэл”; “Газар тариалангийн үйлдвэрлэлийн технологи, үр сортын шинэчлэлийн асуудал”; “Хүнсний аюулгүй байдал ба ургамал хамгаалал”; “Газар тариалангийн даатгалын эрх зүйн орчныг бүрдүүлэх асуудал”; “Газар тариалангийн салбарын  мэргэжлийн ажиллах хүчний хангамжийн асуудал” гэсэн 5 илтгэлийг сонсож, оролцогчдын дунд чөлөөтэй хэлэлцүүлэг явуулав. Хэлэлцүүлгийн явцад 12 хүн  саналаа илэрхийлсэн байна. 
Үүнээс “Газар тариалангийн даатгалын эрх зүйн орчныг бүрдүүлэх асуудал” сэдэвт илтгэлийг академич А.Бакей танилцуулж, энэ сэдвээр оролцогчдын зүгээс гарсан асуултад хариу тайлбар хэлэв. Хэлэлцүүлгийн үеэр газар тариалангийн даатгалтай холбоотой гарсан саналуудыг дараах хүснэгтээр нэгтгэн харуулав. 
Хүснэгт 1. Хэлэлцүүлгийн үеэр оролцогчдын зүгээс гарсан санал, 
түүнийг хуулийн төсөлд тусгасан байдал
	№
	Оролцогч
	Гаргасан саналын товч утга
	Тайлбар / Хуулийн төсөлд тусгасан байдал

	1
	Ч.Бямбадорж
	1.Тариалангийн даатгалын тухай хуулийн төслийг дэмжиж байна. Хурдан батлах хэрэгтэй.
	1.Дэмжсэн санал

	2
	Сүрэнхорлоо
	1.Тариаланчдын орлогыг хамгаалахад даатгал чухал ач холбогдолтой.
	1.Дэмжсэн санал

	3
	Н.Энхболд
	1. Тариаланчид даатгуулдаггүй. Иймд Даатгалын тухай хуульд төрөөс анхаарч, зохих арга механизмаар дэмжих нь чухал.
	1. Энэ асуудлыг хуулийн төслийн 23.1-23.3 дахь хэсэгт тодорхой тусгасан. Мөн хуулийн төслийн 12.1.7 дахь заалтад нэмж тусгасан.

	4
	Ш.Шинэбаяр
	1. Даатгал хэрэгтэй. 
2. SPEI индексийн загварчлал юугаар ялгаатай, суурь өгөгдлүүд нь юу байх вэ гэдийг бодох хэрэгтэй.
3. Даатгуулагч аж ахуйн нэгжүүдийн үр дүнгийн үзүүлэлтийн зэрэглэлийг хэрхэн, ямар үечлэлээр тодорхойлох бэ гэдэгт анхаарах
	1.Дэмжсэн санал.
2. Энэ асуудлыг хуулийн төслийн 8.4 дэх хэсэгт зааснаар зохицуулна.
3. Хуулийн төслийн 9.2-д зааснаар босго үзүүлэлтийг тогтоохдоо талбайн түүхэн өгөгдөл, уур амьсгалын эрсдэлийн зураглал, ургацын хэлбэлзэл зэргийг харгалзан үзнэ.

	5
	Т.Төрмандах
	1.Зах зээлийн зарчимд нийцсэн даатгалын тогтолцоог нэвтрүүлэх
2. Цаашид гангийн улмаас гарах эрсдэлийн удирдлагад индекс-жүүлэх даатгалыг нэвтрүүлэх. Үүнийг цаг уурын мэдээнд үндэслэн хийх боломжтой. 3.Хиймэл дагуулын мэдээллийг авах боломж сенсоруудыг байрлуулах ажлыг төрийн дэмжлэгээр гүйцэтгэх.
	1. Дэмжсэн санал.
2. Энэ харилцааг хуулийн төслийн 4.1.4, 6.2.2 дэх заалт болон 7.2, 8.4 дахь хэсэгт заасны дагуу зохицуулна.
3. Энэ асуудлыг хуулийн төслийн 8.2.2, 12.1.9 дэх заалт болон 24.1 дэх хэсэгт нэмж тусгасан бөгөөд төрөөс зохих дэмжлэг үзүүлэхээр заасан.  

	6
	Болдбаатар
	1.Малын индексжүүлсэн даатгалд хамрагдсан боловч индексийн босго үзүүлэлтийг  сумын хэмжээнд тогтоосон тул   малчид нөхөн төлбөр авч чадахгүй байна. Индесжүүлсэн даатгал мал аж ахуйд тохирохгүй, харин газар тариаланд боломжтой, гагцхүү датгалын нэгжийг жижигрүүлэн босго үзүүлэлт тогтоох хэрэгтэй.
	1.Мал аж ахуйтай харьцуулахад газар тариалангийн салбарт индекцүүлсэн даатгал тохиромжтой. Учир нь индекс тооцох үзүүлэлтийн хүртээмж, чанар, найдвартай байдал илүү сайн. 
Датгалын нэгжийг сумындундажаас гадна ойролцоо байршилтай тариалангийн талбайг хамруулан  тооцож болно. Энэ зохицуулалт хуулийн төслийн 4.1.4, 6.2.2-д тусгагдсан байна.

